Molemo wa Maatla a Tshegofatso

E gatisitswe ke Richard Brunton Ministries

New Zealand

© 2019 Richard Brunton

ISBN 978-0-473-47155-2 (ePUB)

ISBN 978-0-473-47156-9 (Kindle)

ISBN 978-0-473-47157-6 (PDF)

Barulaganyi:

Ke isa malebogo kwa go Joanne Wiklund and Andrew Killick gore ba bo ba dirile polelo e gore e balege.

E thamilwe ya bo ya tlanyiwa ke:

Andrew Killick

Castle Publishing Services

www.castlepublishing.co.nz

Motshwantshi wa tsebe ya ko ntle:

Paul Smith

Dikwalo di tserwe mo Thanoding ya King James. Copyright © 1982 ka Thomas Nelson, Inc. E dirisitswe ka tetla. Ditshwanelo tsotlhe di tlhokometswe.

DITSHWANELO TSOTLHE DI TLHOKOMETSWE

Ga gona karolo epe ya kgatiso e e tlaa gatisiwang gape, kgotsa ya tsenngwa mo mabolokelong, kgotsa e fetisiwa ka tsela epe fela, mo maranyaneng, tsela epe ya tlolo molao, e dirwa moriti gape, e gatisiwa kgotsa tsela epe fela ntle le tetla go tswa go mogatisi.

DITENG

Peopele

Ketapele

Karolo Ya Ntlha: Ka Goreng Tshegofatso?

Tshedimoso

Nonofo Ya Go Bua Ga Rona

Go Tswa Mogo Bueng Molemo Go Ya Ko Tshegofatsong

Tshegofatso Ya Sekeresete Ke Eng?

Taolo Ya Rona Ya Semoya

Karolo Ya Bobedi: Ka Fa O Ka Dirang Ka Teng

Dingwe Tsa Ditshetlana Tsa Botlhokwa

Dira Molomo O Phepa Tsela Ya Go Tshela

Botsa Moya o o Boitshepo Gore O Ka Bua Eng

Go Segofatsa Mo Go Pharologanyo Le Borapeledi

O Seka Wa Atlhola

Sekai Sa Go Tshwantsha

Diemo Tse Di Farologaneng Tse Re Ka Lebaganag Le Tsone

Go Segofatsa Ba Ba Go Gobololang Kgotsa Ba Ba Go Hutsang

Go Segofatsa Ba Ba Go Utlwisitseng Botlhoko Kgotsa Ba Go Kgaphetse Ntle

Go Segofatsa Ba Ba Go Galefisitseng

Tshegofatso, Boemong Jwa Go Iphutsa

Temogo Le Go Robaka Diphutso

Tshegofatso Ya Molomo Wa Mongwe

Go Segofatso Tlhaloganyo Ya Mongwe

Go Segofatso Mmele Wa Rona

Go Segofatsa Motse Wa Gago, Lenyalo Le Bana

Tshegogofatso Ya Ga Ntate

Go Segofatsa Ba Bangwe Ka Go Golola Seporofeto

Go Segofatsa Kwa Tirong

Go Segofatsa Motse

Go Segofatsa Lefatshe

Go Segofatsa Morena

Lefoko La Bofelo Gotswa Mo Modimong

Tirafatso

Ka Fa O Ka Nnang Mokeresetse Ka Teng

PEOPELE

Ke go kgothatsa go bala bukana e ka molaetsa wa yone o o maatla – o tlaa fetoga!

Ke fa, ha re ne re fitlhola, nna le Richard Brunton mosong mongwe, fa a ne a a a rogana le nna se Modimo a se mo senoletseng ka maatla ya tshegofatso, mme ka ponyo ya leitlho ka bona kgonagalo ya phetogo e kgolo mo matshelong a batho ba bangwe.

Ka gatisa molaetsa wa gagwe ka ditshwantsho gore morago ke supegetse kokoano ya borre ba kereke ya rona. Borre ba ba neng ba le teng ba ile ba akanya fa go siame mme, ba eletsa gore kereke yotlhe e utlwe se. Batho ne ba diragatsa lefoko mo matshelong a bone ba simolola go le tsenya mo tirisong mo matlhakoreng otlhe a matshelo a bone, mme ra utlwa ka maduo a mapaki a a gakgamatsang a bone. Rre mongwe wa mogwebi a bolela fa kgwebo ya gagwe e sutile ko goneng go sena sepe, go dira dipoelo mo bekeng tse pedi fela. Bangwe bane ba simolola go fola jaaka bane ba simolola go segofatsa mebele ya bone.

Tshono tse dingwe tsa simolola go bulega gore molaetsa o utlwiwe. Ka nna le tshono e e siameng go bua ko kokoanong ya tirelo ya bagolwane (ko baruti ba dikereke ba tlang teng goithutontsha le go ikoketsa) ko Kenya le Uganda. Richard o ne a tsamaya le nna mo mosepeleng yoo, a nna le nako ya go bua ka Tshegofatso. Molaetsa wa phunyeletsa fa go neng gona le boitlhobogo ja nako e e telele le kutlobotlhoko. Batho ka bontsi mo bokopanong joo, bane ba ise ba ko ba segofadiwe ke bo rraabonem mme Richard o ne a tsaya maemo a o, a ba segofatsa, bontsi ba lela ba itemogela maikutlo le kgololesego mo semoweng mmogo le phetogo ya matshelo a bone.

Go itse go segofatsa go tisitse tlaleletso mo botshelong jwame mo ke setseng ke batla tshono ya go segofatsa ba bangwe ka ‘lefoko le ditiro’ – ka se ke se buang le se ke se dirang. O tlaa itumelela bukana e fa o ka e tsenya mo tirisong mo botshelong ja gago, maungo a gago a tlaa ntsifala, go nne le penologo mo mmusong wa Modimo.

Geoff Wiklund

Geoff Wiklund Ministries,

Chairman, Promise Keepers,

Auckland, New Zealand

Modimo o segofaditse Richard ka tshenolelo ya maatla a tshegofatso fa a gololelwa mo go ba bangwe. Ke dumela gore se ke tshenolelo go tswa ko Modimong mo nakong ya rona.

Jaaka Richard a tshela molaetsa wa gagwe, se ke sekao sa bonnete se batho baka ikamanya le sone ka ponyo ya leitho.

Se se ne sa dira gore re laletse Richard go tla go bua ko Promise Keepers mo tirelong ya bo rre. Tshusumetso ene ele e tlotlegile ele Maatla e bile e fetola matshelo a ba le bantsi.

‘Tshegofatso’ ene e le sone setlhogo se seneng sa gapa dipelo tsa banna mo tirelong ya borre mo Promise Keepers. Go ne go nna le phetogo e e boitshegang e bonagala mo thutong e botlhokwa e tshegofatso, malebogo le maatla a go ‘bua sentle mo go siameng’. Borre ka bontsi bane ba ise ba amogele tshegofatso kgotsa ba e neele ba bangwe. Morago ga go utlwa molaetsa wa ga Richard, le go bala buka e, ba ile ba amogela tshegofatso e enonofileng mme ba nonotshediwa go segofatsa ba bangwe ka leina la Rara, la Morwa, le la Moya o o galalelang.

Ke akgola Richard le buka e ka Molemo Wa Maatla A Tsheogofatso e le tsela e e nonofileng go tlisa botlalo ja tshegofatso ya Modimo mo malwapeng a rona , mo merafeng le sechaba.

Paul Subritzky

National Director, Promise Keepers

Auckland, New Zealand

KETAPELE

Mongwe le mongwe o rata go utlwa dikgang tse di kgatlhisang – mme ebile go botoka ele wena o di bolelang!

Erile fa kelemoga boleng ja go neela tshegofatso, ene ya nna jaaka ekete ke monna mo baebeleng yo oneng a lemoga letlotlo mo tshimong. Ka matlhagatlhaga ka arogana di kakanyo le itemogelo le Moruti Geoff Wilklund mme a nkopa go bua le bo rre ba kereke ya gagwe ko kampeng ka Tlhakole 2015. Ba ile ba itumela thata mo ebileng bane ba batla gore kereke yotlhe e utlwe molaetsa.

Erile fa ke bua ko kerekeng, ga diragala gore ga bo go le teng Reverend Brain France, wa Charisma Christian Ministries, le Paul Subritzky, wa Promise Keepers NZ, letsatsi leo. Mo ga dira gore ke arogane molaetsa ko Charisma Ko New Zealand le ko Fiji, le mo go bo rre ba Promise Keepers gape. Bontsi bo ile ba o tshwara thata mme ka ponyo ya leitlho ba simolola go o tsenya mo tirisong go tisa maduo a mantle. Bangwe ba bua gore ga ba ise ko ba utlwe mo nakong ee fetileng ka ntlha e, mo thutong ya Mmuso wa Modimo.

Bodiredi ja tshegofatso bo lebega bo gola (A Modimo ga are, ’Neo ya motho e tle e mo fenosetse bonno’?) Go tsamaela 2015 a fela, ka tsamaya le Moruti Geoff ko Kenya le Uganda. O ne a direla baruti ba le makgolo ba baneng ba tseneletse kokoano ya baeteledipele. Se ene ele tirelo ya ngwaga le ngwaga kwa batseneledi ba bonang tlhotlheletso le kemo nokeng, Geoff a utlwa fa molaetsa wame wa tshegofatso o tlaa nna botlhokwa mo go bone. Mme gone ga nna fela jalo. E seng fela mo baruting, mme le mo dubuing tse dingwe go tswa America, Australia le South Africa ba utlwa gore ke molaetsa o o nonofileng mme ba nkgothatsa go dira sengwe go fitlhelela bareetsi ba ba ntsi.

Kene ke sa eletse go dira website fa ele go kwala ka bophara le mororo tse dingwe tse di kwadilweng ka botswerere dintse di le teng. Molaetsa wa Tshegofatso o motlhofo thata – fa o tsenngwa mo tirisong-mme ke ne ke sa batle bo motlhofo ja one bo nna thata go tlhaloganngwa – ka jalo ke kwadile bukana e nnye e.

Ke tsere dinopolo go tswa mo Maatleng a Tshegofatso ka Kerry Kirkwood, The Grace Outpouring: Becoming a People of Blessing ka Roy Godwin le Dave Roberts, The Father’s blessing ka Frank Hammond, le The Miracle and the Power of blessing ka Maurice Berquist. Ke tlhomamisa gore ke amule kgotsa ke ithutile go tswa mo bathong ba bangwe le di buka tse dingwe gape, mme mo dingwageng go ne ga tswaragana gotlhe.

Go lemoga maatla a Tshegofatso go ka bula tsela e ntsha ya go tshela mo go mongwe le mongwe yo o tsayang kgato mo go yone. Ke segofatsa batho gantsi jaanong – ba dumedi le ba eseng badumedi – ko mafelong a go nowang di tee teng, ko marekisetsong a dijo, ko go robalwang teng, ko maemelong le mo mebileng tota. Ke segofaditse dikhutsana, batlhokomedi ba dikhutsana, mmereki mo sefofaneng, (tse dilemilweng), ditshese, diphologolo, dikgwema, ba dikgwebo, le maemo a ba bongaka. Ke nnile le bagolo bo rre le bo mme ba lelela mo sehubeng same jaaka kene ke bolela Tshegofatso ya ga Rre mo go bone.

Fa ke bua le ba ba sa dumeleng, ke lemogile gore ‘a nka go segofatsa / kgwebo ya gago / lenyalo la gago etc?’ ga go tshose jaaka ‘a nka go rapelela?’ E le ruri a ke matseno a motlhofo, a a supang lorato le letseneletseng, le le dirileng gore mongwe wa lelwapa lame a tle go itse maatla a bolokang a ga Jesu Keresete, morago ga dingwaga tsa ngangisano.

Makgetho a mantis ga ke pakele go bona ditla morago, mme ke bonye gotlhe go lekanye gore Tshegofatso e fetola matshelo. Mme ebile e fetotse jame le nna.

Ke tlholego ya Modimo go segofatsa, jaaka dibupiwa tse di tlhodilweng mo tswanong ya Ona, go mo mading a rona a semoya gape. Moya o o boitshepo o emetse batho gore ba emelele ba itshupe ka tumelo le mo taolong e Jesu keresete a ba fenyeditseng ka yone, gore ba kgone go fetola matshelo.

Ke tlhomamisa fa o tlaa bona bukana e e le mosola. Jesu ga a re tlogela re sena maatla. Go bua Tshegofatso mo diemong tsotlhe tse di farologanyeng ke Tshegofatso e e ikgathulositsweng e e nang le bokgoni ja go fetola lefatshe la gago.

Itumele.

Richard Brunton

TSHEDIMOSO

Mohumagadi wa me Nicole o tlholega ko lefatsheng la New Caledonia, ka jalo, seo sa raya gore kene ka tshwanelwa ke go ithuta go bua Sefora le go nna sebakanyana ko lefelong la gagwe la matsalo, Noumea. Ere le mororo New Caledonia ele lefatshe le le tletseng thata ka Makatoliki, ga go aka ga ntsaya lobaka go lemoga gore bontsi ja batho bone bona le kamano le ‘dilo tsa lefifi’, mme bantse bale mo tumeding ya bone. Gone go tlwaelesegile gore batho ba etele clairvoyant or a guérisseur ba sa tlhaloganye gore go dira jalo ba ikamantse le dilo tsa boloi.

Ke gakologelwa gore mohumagadi wame okile a ntsaya ra etela lekgarejwana la dingwaga tse fagare ga digwaga tse masome a mabedi le masome a mararo yo akileng a isiwa ko mongweng wa ‘bafodise ba’, mme erile morago ga moo a felela ko lefelong la balwetsi ba tlhaloganyo kgotsa ba ba gateletsweng bobe ke maikutlo. Ka go tlhaloganya gore ke mokeresete, ka laola mewa ya matimona e e neng e tsene mo goene gore e tswe e tsamae ka leina la Jesu Keresete. Moruti wa Katoliki leene a rapela, mme mo gareng ga rona, lekgarejwana la gololesega laba la gololwa mo lefeng leo la balwetsi ba tlhaloganyo moragonyana.

Bangwe bane ba ipolela fa ele ba tumedi ya katoliki le mororo bane ba supa di fikantswe le dilo tse di betlilweng tsa medingwana ya disetlwa. Gone gona le monna yo a neng a ntse jalo yo ke kopaneng nae a na le bothata jwa mala. Letsatsi lengwe ka moraya kare, ke dumela gore fa a ka latlha setshwantsho se setona sa Buddha se se neng sele fa pele ga ntlo ya gagwe – sene se bonesa bosigo – bothata ja gagwe jwa mala bota ema. Godimo ga moo, medingwana ya setlwa e a neng a e kgobokantse e tshwanetse go ntshiwa. A gana – tota mme dilo tse ‘tsedi suleng’ dika mo lwadisa jang? Morago ga dikgwedinyana ka mmona gape mme ka mmotsa gore mala a gagwe a tsogile jang. A araba a le bonolo a re, ‘kene ka tsaya kgakololo ya gago mme ka latlha setshwantsho sa Buddha. Mala ame a siame jaanong.’

Nako nngwe gape, ka kopiwa goya ko ntlong ya mosadi yo a neng a nale kankere. Pele ga ke simolola go rapela ka kopa gore go ntshiwe medingwana yothe ya Buddha mo lefelong la bone la itoso bodutu, monna wa gagwe a dira jalo ka ponyo ya leitlho. Jaaka kene ke robakaka diphutso mo botshelong jwa gagwe le go laola mewa ya matimona gotswa ka leina la Jesu, akaya fa a utwa gona le botsididi jo boneng bo tsamaya le mmele gotswa ko dikgatong tsa gagwe mme botswa ko tlhogong ya gagwe.

Ka jalo, gotswa mo polelong e, ka ikaelela go neela thuto ka ‘diphutso’ ko setlhopheng sa thapelo se nna le mohumagadi wame re se simolotseng mo ntlong ya rona ko Noumea. Thuto e ne e ikaeegile ka ditiro tsa ga Derek Prince (Derek Prince e ne ele mmantswitswidi wa thuto ya Baebele ka dingwaga tsa bo Twentieth-Century). E rile ke rulaganya molaetsa ka puo ya Sefora, ka lemoga gore lefoko la bone la go hutsa ene ele malédiction, gape lefoko la bone la Tshegofatso e ne ele bénédiction. Modi wa bokao ja mafoko a ke ‘puo e e maswe’ le ‘puo e e molemo’.

Pele, fa ke tshwantshanya phutso le tshegofatso, phutso e ne e lebega ele lefifi, bokete gape ele selo se se maswe thata, fa Tshegofatso yone e ne e lebega ele motlhofo gape ele bonolo. Ke utlwile dithuto ka phutso pele mme eseng ka Tshegofatso – selo se gongwe se dirileng gore ke akanye jalo. Gake gakologelwe ke utwa motho a segofatsa yo mongwe ka maikaelelo a a tseneletseng le ka mashetla. Ebile tota, mohuta wa sekeresete wa Tshegofatso e kanna gore ‘segofala’, fa motho a ethimola, kgotsa go kwala lefoko ‘Ditshegofatso’ ko bokhutlong jwa lekwalo – jaaka okare ke mokwalo fela gona le sengwe se se dirwang ka maikaelelo.

Morago, jaaka kene ke thathanya mo mafokong a, ‘malédiction’ le ‘bénédiction’, ka lemoga gore faele gore ‘puo e e maswe’ e ne e nonofile, go raya gore ‘puo e e molemo’ leyone e tshwanetse yabo e nonofile mme e bile, ka Modimo, e katswa e nonofile segolo bogolo!

Tshenolelo e, ga mmogo le ditshedimoso tse re tlaa buang ka tsone ko pele, tsa mpaya mo tseleng yago lemoga nonofo ya Tshegofatso.

NONOFO YA GO BUA GA RONA

Le fa ke sa eletse go boelela se bakwadi ba dibuka tse dintsi tse di molemo base buileng ka nonofo ya mafoko a rona, ke batla go soboka seke dumelang gore se botlhokwa ko kgaolong e.

Re itse gore:

Leso le bophelo di mo thateng ya loleme; ba ba ratang go bua ka lone batla ja leungo la lone. (Diane 18:21)

Mafoko a nale nonofo e e mashetla – ele a a molemo le a agang, kgotsa a a bosula a a senyang. Ka dinako tsotlhe fa re bua mafoko (lefa re dirisa lentswe le le ntseng jang, le oketsang bokao mo mafokong), re bua botshelo kgotsa leso mo go ba ba re utlwang le mo go rona. Gape, reitse gore:

Gonne molomo o bua tse di tletseng mo pelong. Motho yo o molemo o ntsha tse di molemo mo lohumong lo lo molemo; mme motho yo bosula o ntsha tse di bosula mo lohumong lo lo bosula. (Matheo 12:34-35)

Ka jalo, gotswa mo pelong e e tlhwaafetseng go bua loleme le le tlhwaafetseng; gotswa mo pelong ya tshiamo ya setho, lolome le le atlholang; pelo e e senang malebo, loleme le le ngongoregang; jalo jalo. Fela jalo, dipelo tsedi tletseng dikeletso tsa senama dintsha leungo le le tsamaelanang. Lefatshe le tletse puo ya dilo tsedi maswe. Ba bega dikgang ba bua ka tsone letsatsi le letsatsi. Setho sentse jalo, ga re rate go bua molemo mo bathong kgotsa mo diemong. Okare ga go re tlele ka tlholego. Gole gantsi re letla gore batho ba swe pele re ka bua molemo ka bone. Le fa go ntse jalo, ‘dilo tse di siameng’ ditswa mo dipelong tse di lorato tse di buang ka loleme le le tletseng tshegofatso; gotswa mo dipelong tse di tletseng kagiso, loleme le le letlanyang, jalo jalo.

Puo e e reng, ‘ba ba ratang go bua ka lone bat la ja leungo la lone’ e kaya gore retla roba se re se jwalang – se le molemo kgotsa bosula. Ka jalo, otla tsaya se ose bolelang. O akanya eng ka seo?

Seo se boammaruri ka batho botlhe, go sa kgatlhalesege gore bana le tumelo ya Sekeresete kgotsa nnyaa. Bakeresete le ba e seng Bakeresete botlhe ba kgona go bua mafoko a botshelo – sekai, botlhe ba kgona gore: ‘Morwa, o ikagetse ntlwana e entle, o ka nna moagi yo o tlhwatlhwa kgotsa motshwantshi wa boalo jwa dikago tsatsi lengwe. Ke a go akgola.’

Lefa go ntse jalo, Mokeresete yo tsetsweng sesha o na le pelo e ntsha. Baebela e bua gore re ‘dibopiwa tse disha’ (2 Bakorinthe 5:17). Ka jalo he, jaaka Bakeresete, re tshwanetse go bua molemo thata gona le bosula. Re kgona go raelesega motlhofo go bua dilo tsedi maswe fa re sa ikele tlhoko ka go disa dipelo le mafoko a rona. Fa o simolola go akanya se ka kelotlhoko, o tla hakgamala gore Bakeresete – fa basa ikele tlhoko – ba a iphutsa le ba bangwe. Re tla bua ka kgang e thata ko pele.

GO TSWA MOGO BUENG MOLEMO GO YA KO TSHEGOFATSONG: PITSO YA RONA

Jaka Bakeresete, ka botshelo jwa Morena Jesu jo bo elelang mogo rona, re kgona go feta go bua molemo fela – re kgona go bua le go arogana ditshegofatso mo bathong kgotsa mo diemong. Tota ebile ke sone sere se bileditsweng. Gongwe Tshegofatso ke pitso ya rona e kgolo. Bala temana e e latelang:

Lo nne kutlwelo-botlhoko le boikokobetso; lo seka lwa lefa bosula ka bosula gongwe komano ka komano mme bogolo segofatsang, ka lo bileditswe gona moo gore lo rue lesego (1 Petoro 3:8-9)

Re bileditswe go segofatsa le go amogela lesego. Selo santlha se Modimo a se boleletseng Atame le Efa ene ele Tshegofatso:

Modimo wa ba tshegofatsa, Modimo waba raya wa re: ‘Atang lo ntsifale, lo tlale ka lefatshe, lo le laole…’ (Genesi 1:28)

Modimo o ne wa ba segofatsa gore ba kgone go ata. Tshegofatso ke karolo ya Modimo – ke se a se dirang! Mme fela jaaka Modimo – retswa ko Modimong – le rona rena le taolo le nonofo ya go segofatsa ba bangwe.

Jesu o segofaditse. Selo sa bofelo se a se dirileng pele a tlhatlogela kwa legodimong, e ne ele go segofatsa barutwana ba gagwe:

Jaanong a ba gogela kwa ntle go fitlha go lebagana le Bethania; a tsholetsa mabogo a gagwe a ba tshegofatsa. Ya re a ntse a ba tshegofatsa, a kgaogana nabo, a tlhatlosediwa kwa legodimong. (Luka 24:50-51)

Jesu ke ene setshwantsho sa rona. O rile re dire sone se a se dirileng, mo leineng la gagwe. Re bopilwe ke Modimo gore re segofatse.

TSHEGOFATSO YA SEKERESETE KE ENG?

Mo kgolaganong e kgologolo, lefoko ‘tshegofatso’ ke lefoko la Sehebera barak. Seo se raya, ‘go bua maikaelelo a Modimo’.

Mo Kgolaganong e ntsha, lefoko ‘tshegofatso’ ke lefoko la Segerika eulogia, ko re tsayang teng lefoko ‘eulogy’. Ka jalo, mo tirisong, go tewa ‘go bua molemo ka sengwe’ kana ‘go bua maikaelelo le kemonokeng ya Modimo’ mo mothong.

E ke yone tlhaloso ya tshegofatso e ke tla e dirisang mo bukeng e. Tshegofatso ke go bua maikaelelo kgotsa kemonokeng ya Modimo mo mongweng kgotsa seemo sengwe.

Modimo, bontsi ja nako, mo botlhaleng jwa gagwe, o ikaeletse go fokotsa tiro ya gagwe mo lefatsheng go e isa ko go se a ka sekgonang ka batho ba Gagwe. Ke ka moo a kgonang go tlisa bogosi jwa gagwe mo lefatsheng. Ka tshwanelo, o batla gore re segofatse mo boemong jwa Gagwe. Ka jalo, jaaka Mokeresete, ke kgona go bua maikaelelo a Modimo kgotsa Tshegofatso mo mongweng kgotsa mo seemong ka leina la Jesu. Fa ke dira jalo ka tumelo le lorato, ke tlabo kena le nonofo ya kemonokeng ya legodimo mo sengweng le sengwe se ke se buang, ke letlelela Modimo go diragatsa ka fa a batlang ka teng go ya ka lenaneo la motho yoo. (ka bo keka solofela gore modimo otla fetola dilo fa di leng ka teng, goya ko a batlang teng.) Fa ke segofatsa mongwe ka maikaelelo, ka lorato le tumelo, ke kgontsha Modimo go dirafatsa maikaelelo a gagwe ka motho yoo.

Mo letlakoreng le lengwe, mongwe o kgona go bua ka maikaelelo, kgotsa ka phoso maikaelelo a mmaba satane mo botshelong ja yo mongwe, kgotsa le mo go ene tota, selo se se neelang dinonofo tsa matimone go diragatsa maikaelelo a tsone ka motho yong – a eleng, go utswa, bolaya le go senya. Mme re galaletsa Modimo,

Yo o mo go lona o mogolo bogolo go yo o mo lefatsheng (1 Johane 4:4).

Ke pelo ya Modimo go segofatsa – tota ke yone tlholego ya gagwe! Keletso ya Modimo go segofatsa e a hakgamatsa ka lebole la yone. Ga gona se se ka mo kganelang. O ikaeletse go segofatsa batho. Keletso ya gagwe ke gore a nne le barwarre le bo kgaitsedi ba bantsi. Ke rona, lefa gontse jalo ke pelo ya Modimo go segofatsa mongwe le mongwe, O eletsa segolo bogolo gore batho ba Gagwe ba segofatsane.

Fa re segofatsa ka leina la Jesu, Moya o o boitshepho o a tla ka gore re supa selo se Rara a se dirang – Re bua mafoko a Rara a eletsang gore re a bue. Go le gantsi ke hakgamadiwa ke boammaruri ja seo. Fa ke segofatsa mongwe, Moya o o boitshepho, o tsaya karolo – o ama motho yo o segofadiwang, lerato le a gololwa mme dilo di fetoge. Gole gantsi batho ba felela ba nkatla bare, ‘Ga o itse gore gole gantsi selo se se tla ka nako ee tshwanetseng e bile se nonofile’, kgotsa ‘Ga o itse gore ke ne ke tlhoka seo gole kahe’.

Mme fano gona le sengwe se se botlhokwa thata go se tshwaela: re segofatsa gotswa mo botsalanong jo bo tseneletseng le Modimo, gotswa mo boleng teng jwa gagwe. Go nna mo semoyeng le Modimo ga rona go botlhokwa segolo bogolo. Mafoko a rona ke mafoko a Gagwe e bile a tloditswe ka nonofo ya gagwe go diragatsa maikaelelo a gagwe mo seemong sa motho yoo. Mme a re eme pele…

TAOLO YA RONA YA SEMOYA

Mo kgolaganong e kgologolo, ba peresita bane ba rapelela batho gape ba bolela Tshegofatso mo go bone.

Lotle lo segofatse bana ba Iseraele ka go dira jaana, lo ba reye lore:

A modimo a go segofatse a go boloke

A Jehova a go phatsimisetse sefatlhego sa gagwe a nne pelo tsweu mo go wena.

A Jehova a tsholetse sefatlhego sa gagwe a ago neye kagiso.

Jalo ba tlaa bo ba baya leina lame mo baneng ba Iseraele, mme ke tlaa ba segofatsa. (Dipalo 6:23-27)

Mo kgolaganong e ncha rona bakeresete re bidiwa:

Mme lona lo losika lo lo itshenketsweng, lo boperesita ja segosi, morafe o o boitshepo, gore letle le bonatse tlotlomatso ya yo o lebiditseng, a lo bitsa lo le mo lefifing a lo isa leseding la gagwe le le gakgamatsang (1 Petere 2:9)

Mme Jesu

…a re dira go nna bogosi le go nna baperesita ba Modimo wa gagwe le Rraagwe… (Tshenolo 1:6)

Nako e e fetileng, ke ne ke ntse ko Ouen Toro, fa o kgonang go bona ko ntle mo Noumea, ke batla molaetsa o ke ka oneelang setlhopha sa thapelo. Ka ikutlwela Modimo a re, ‘ga o itse gore o mang.’ Morago ga dikgwedi: ‘fa o ne o itse taolo e o nang le yone mo go Keresete Jesu one o ka fetola lefatshe’. Meleaetsa e yotlhe e ne ele ya ditlhohana dingwe tse di farologanyeng tsa batho mme, ka lemoga morago, gore le nna ke yame.

Ke akanya gore ka kakaretso go a itsigala mo tikologong ya Sekereseteng gore go bua ka tlhamalalo le bolwetse kgotsa seemo sengwer (e ka nna ‘thaba’ – Mareko 11:23) go bolela pholo go dira ka natla gona le go kopa Modimo gore a dire (Mathaeo 10:8; Mareko 16:17-18). Mo entse ele boitemogelo jwame le ja ba bangwe ba ba tumileng gape ba tlotlega bale matlhagatlhaga ba atlegile mo bodireding ja phodiso le kgololesego. Ke dumela gore Jesu a re ka tlhamamiso, ‘o fodisa balwetse (ka leina lame) ga se tiro ya me, ke tiro ya gago. E dire.’

Modimo o batla go fodisa mme o batla go dira ka rona. Modimo o batla go golola mme o batla go dira ka rona. Modimo o batla go segofatsa mme o batla go dira ka rona. Re ka kopa Modimo go segofatsa kgotsa, re ka segofatsa ka leina la ga Jesu keresete.

Di ngwaga tse di fetileng, ke gakologelwa ke tsaya nako mo mosong go ya tirong le go segofatsa kgwebo yame. Ke ne ka simolola le Modimo, ‘Modimo segofatsa Colmar Brunton.’ Ga utlwala e kare mafoko ame ga ana boleng. Ka jalo ka fetola – ke le bongola lantla – go tswa ko go ‘Modimo segofatsa Colmar Brunton’ go ya ko go reng:

Colmar Brunton, Ke a go segofatsa ka leina la Rara, la Morwa le la Moya o o Boitshepho. Ke go segofatsa ko Auckland, gape ke go segofatsa mo Wellington, Ke go segofatsa mo dikgaolong tsotlhe. Ke go segofatsa ko tirong le ko Motseng wa gago. Ke gololela mmuso wa Modimo mo lefelong le. Tlaya moya o o boitshepo, o a amogelesega fano. Ke golola lorato le boipelo le kagiso le boitshoko le bopelonomi le tshiamo le bo molemo le boikanyego le boikgapho le popagano. Ka leina la Jesu ke golola megoplo e e tswang mmusong wa Modimo e e tlaa thusang ba re ba fang ditirelo go atlega le go dira lefatshe lefelo le le botoka. Ke golola mohau mo lefelong la marekisetso. Ke golola mohau mo lefelong la babereki la theko. Ke segofatsa ponelopele ya rona: ’Kgwebo e botoka, lefatshe le le botoka’. Ka leina ga Jesu, amen.

Jaaka kene ke utlwa Moya o nketelela pele, kene ka dira setshwantso sa sefapaano fa kgorong mme mo semoyeng ka apesa ka madi a ga Jesu go tlisa tshireletso mo kgwebong ya rona.

Mo nakong ya fa ke fetoga mo go reng ‘Modimo segofatsa Colmar Bruton’ gore kere ‘ke segofatsa Colmar ka leina la Rara, la Morwa le la Moya o o boitshepo’, tlotso ya Modimo ya fologela mo go nna-ka ikutlwela monate le kamogelo ya One. E ne ekete o ne a bua le nna a re, ’o mo tseleng, morwaaka; ke se ke batlang o se dira.’ Le fa ke ne ke dira makgetho a ka nna lekgolo, ke nna ke ntse ke ikutlwela monate wa Modimo mo go sone. Le maduo? Seemo sa fetoga mo ntlwaneng ya me ya perekelo sa fetoga ka ponyo ya leitlho mo batho ba neng ba bua ka seo ba phuthulugile, ke ipotsa gore ke eng se seneng se le pharologanyo. Ruri gone go gakgamatsa! Tshegofatso e le ruri e ka fetola lefatshe la rona.

Mme ga ke ise ke bo ke eme gone foo. Mo mosong, fa go santse go sena ope mo ntlwaneng ya me ya perekelo, fa ke tla gaufi le setilo sa mongwe yo o tlhokanang le botlhale mo seemong sengwe se se haphegileng, ke ne ke ba segofatsa, ke baya diatla mo setilong sa gagwe, ke dumela gore tlotso ya go itemogela tshegofatso e tla fetelela mo letseleng la setilo le mo mothong yo yang go nna mo go sone (Ditiro 19:12). Fa ke lomoga matlhoki a a lebaneng a batho ba nang le one, ke ne ke ba segofatsa ka tsela e e ntseng jalo.

Ke gakologelwa mongwe yo o neng a nale mokgwa wa go rogaka – a dirisa leina la Modimo bosula ka phuto e e feteletseng. Moso mongwe ka baya matsogo ame mo setilong sa gagwe, ke tlama Moya wa go nyatsa, ka leina la Jesu. Gone ga tsaya malatsinyana, mme ko pheletsong Moya o oneng o mo tlhotlheletsa wa tshwanelwa ke go obama ka fa tlase ga nonofo e kgolo mme go nyatsa ga nyelela mo puong ya gagwe ya tlwaelo.

Ke gakologelwa gape monnamongwe a tla ko go nna go rapelelwa, a batla gore Modimo a mo sutise mo tirong ya gagwe e a neng a e bereka ka gore mongwe le mongwe ko tirong eo one a nyatsa. Ke e lebelelea ka tsela e sele e a sa e lebeng ka yone: monna yo o ne ale foo go segofatsa fa a berekelang teng le go fetola tikologo! Re ka fetola lefatshe la rona.

Ke sobolokile mogopolo gore le fa Modimo a eletsa go segofatsa batho, o eletsa go re segofatsa segolobogolo – batho ba Gagwe, bana ba Gagwe-go segofatsa batho. O nale taolo mo semoyeng. O kgona go segofatsa!

Rraarona yo o kwa legodimong o batla re tseye karolo, re bereke ga mmogo ka tswaragano mmogo le ene mo nonofong ya thekololo. Re ka segofatsa batho ka pholo le ka kgololesego gape re ka segofatsa batho ka mafoko a rona. Re batho ba Modimo a ba dirisang go segofatsa lefatshe. Re filwe tlotla gape re na le boikarabelo!

Jaanong, mo go nna, Tshegofatso ke go bua maikaelelo a Modimo mo matshelong a batho le mo diemong tsa bone ka lorato, o butse matlho, ka maikaelelo, ka taolo le maatla, go tsweng mo go tladiweng – ke – Moya o o boitshepo. Go motlhofo, tshegofatso ke dira ka tumelo o bolela maikaelelo a Modimo mo mothong kgotsa mo seemong. Fa re bolela maikaelelo a Modimo, re tlisa bokgono ja Gagwe go fetola dilo fa di leng teng goya ko a batlang di nna teng.

Gape gakologelwa – re segofetse ka gore re segofatse.

DINGWE TSA DITSHETLANA TSA BOTLHOKWA

Dira Molomo O Phepa Tsela Ya Go Tshela

Go segofatsa le go hutsa go tswa mo molomong o le mongwe fela. Bagaetsho dilo tse ga dia tshwanela go nna jalo! (Jakobe 3:10)

Fa o bolela se se tlhokegang mo go se se bosula, o tlaa nna jaaka molomo wame. (Jeremia 15:19b)

Fa o batla go bua maikaelelo a Modimo mo bathong, o tshwanetse wa emisa go bua mafoko a senang boleng – kgotsa a a maswe go gaisa.

Botsa Moya o o Boitshepo Gore O Ka Bua Eng

Fodua / tsosolosa Moya wa gago (ka kobamelo kgotsa go bua ka diteme). Kopa Moya o o Boitshepo go go letla gore o kgone go lemoga lerato la ga Rara mo mothong yo o batlang go mo segofatsa. Rapela sengwe sa go tswana le se:

Rara, o eletsa gore ke buwe eng? Ke kopa o mphe lefoko la tshegofatso gore ke lefe motho yo. Ke ka mo kgothatsa kana ka mo gomotsa jang.

Go Segofatsa Mo Go Pharologanyo Le Borapeledi

Batho ba le bansti ba bona gole dingalo go ithuta go bua ditshegofatso. Ka jalo ba simolola go ‘rapela’ ba kopa Rara go segofatsa. E re lentswa se le molemo go dirwa, tshegofatso e dirwang ka tsela e ke thapelo, mme e bile go botlhokwa go itse pharologanyo. Go bua kana go bolela ditshegofatso ga go emisetse thapelo le borapeledi mme ke mopati wa tsone – di tshwanetse tsa itlhelwa mmogo.

Bakwadi Roy Godwin le Dave Roberts mo bukeng ya bone ya tshegofatso e tshologang ba kaile se botoka:

Fa re segafatsa re leba motho mo matlhong (fa seo e le seemo) a bo re bua le ene ka sebele. Sekai re ka bua sengwe sa go tswana le ‘ke go segofatsa ka leina la Morena gore mautlwelobothloko a Morena wa rona Jesu a nne le wena. Ke a go segofatsa ka leina la gagwe gore lerato la ga Rara le go dikologe le bo le go tlatse: gore o tle o itse boteng jwa gago ka fa a go amogelang ka botlalo e bile a ipela ka wena’.

Ela tlhoko tiriso ya leemedi ‘Ke’. Ke nna o ke bolelang tshegofatso ka leina la Jesu mo botshelong jwa motho. Ga ke a rapelela tshegofatso go tswa kwa Modimong mme ke buile tshegofatso ke dirisa taolo e Jesu a re e fang go bolelela tshegofatso mo bathong gore a tle a ba segofatse.

O Seka Wa Atlhola

Se atlhole gore a motho o tshwanetswe ke tshegofatso kana nyaa. Tshegofatso ya boammaruri e buiwang mo mothong kgotsa sengweng, e supa tsela e Modimo a ba bonang ka yone. Tsepamo ya Modimo ga e mo go reng ba ka tswa ba lebega jang mo nakong e, mme e mo go se ba tshwanetseng go nna sone.

Sekai, Modimo o biditse Giteone ‘senatla se se pelokgale’ (Baatlhodi 6:12) ka nako eo, e ne e se sepe seo. Jesu o biditse Petere ‘lefika’ (Mathaio 16:18) pele a nna le ‘magetla’ a go ka rwala boikarabelo jwa batho mo go ene. Mo godimo ga moo re bala ‘Modimo … o neela baswi botshelo a bo a bitsa dilo tse di seong jaaka ekete di teng (Baroma 4:17). Fa re tlhaloganya se go ka kgaphela ntle go rata go itira baatlhodi ba gore a motho o tshwanelwa ke tshegofatso.

Go tlhaela go tshwanelwa ke tshegofatso ga batho, go raya gore ba tlhokana le tshegofatso. Batho ba segofatsang batho ba ba sa tshwanelweng ba amogela tshegofatso e kgolo poelong.

Sekai Sa Go Tshwantsha

Akanya gore go na le monna yo o bidiwang Fred, yo o nang le bothata jwa go nwa. Mosadi wa ga Fred a sa itumele ka ene, jaanong gongwe o ka rapela sengwe se gore ‘Modimo segofatsa Fred, o dire gore a tlogele bojalwa a bo a ntheetse’. Mme go ka nna mashetla thata go bua sengwe sa go tshwana se:

Fred ke a go segofatsa ka leina la Jesu. A mananeo a Modimo mo botshelong jwa gago a atlege. O nne motho, monna le ntate yo Modimo a ikaeletseng gore o nne ene. Ke go segofatsa ka kgololesego go tswa mo go tshwakgogeng. Ke go segofatsa ka kagiso ya ga Keresete.

Tshegofatso ya ntlha e neela Modimo bothata ga e tsee le fa e le maiteko ape – e botshwakga. Mme gape e na le tshekiso le go itshiamisa, e bo e tsepama mo maleong a ga Fred.

Tshegofatso ya bobedi e batla kakanyo e tseneletseng le lerato. Ga e na katlholo e bile e tsepegile mo bokgoning jwa ga Fred e seng seemo sa gagwe. Bosheng, ke utlwule mongwe a re saatane o itse maina a rona le bokgoni jwa rona mme o re bitsa ka boleo jwa rona, fa Modimo ene a itse boleo jwa rona mme a re bitsa ka leina la rona la boammaaruri le bokgoni jwa rona. Tshegofatso ya bobedi e ikaegile ka go tshegetsa mananeo a Modimo le maikaelelo. E senola pelo ya Modimo ya thekololo. Gakologelwa, Modimo o rata Fred.

DIEMO TSE DI FAROLOGANENG TSE RE KA LEBAGANAG LE TSONE

Ke moithuti wa tshegofatso. Fa ke simolola, ke ne ke sa itse gore ke ka segofatsa jang e bile ke sa bone gole gontsi mo go ka nthusang go dira jalo. Ke ne ka simolola go lemoga ka bonako gore go na le diemo tse di farologaneng, jaanong ke batla go fa dikgakololo tse di latelang. O ka di lomaganya le matlhoki a seemo sengwe sa gago, le go ya ka se o dumelang gore Moya o o Boitshepo o batla o se bua. Se batla ithuthuntsho, mme se na le boleng.

Go Segofatsa Ba Ba Go Gobololang Kgotsa Ba Ba Go Hutsang

Dingwaga tse dintsi tse di fetileng, mmereki mongwe yo o neng a ithotse marapo o ne a tla kwa ntlong yame go tla go nwa kofi le go laela. Tumelo ya gagwe e ne e tsamaisana leya dilo tsa nako ya sesha – ya bomolemo moteng le tse di tshwanang. Fa puisano e tsweletse, o ne a bua gore dikompone tse pedi tse a kileng a direla kwa go tsone a bo a tlogela, di ne tsa tlhoka madi morago ga seo. Ka nako eo ke ne ke sena lebaka le leele ke le mokeresete, mme le fa go ntse jalo ke ne ka lemoga gore mafoko a gagwe e ne e le a phutso e emetseng go bonala. Ke ne ka utlwa letshogo metsotsonyana, mo tlhaloganyong yame, ke ne ka gana go amogela seo. Mme ke ne ka seke ka tsaa kgato epe go feta seo ya go mo segofatsa. O kabo erile morago ga go kopa tetla ya go rapela se se mo pelong yame, ke kabo ke buile sengwe sa go tshwana le se:

Deborah (e seng leina la gagwe la boammaaruri) ke tlama tlhotlheletso ya boloi mo botshelong jwa gago. Ke a go segofatsa ka leina la Jesu. Ke bolela bomolemo jwa Modimo mo go wena. A maikemisetso a Modimo mo botshelong jwa gago a diragale … ke segofatsa dineo tsa gago, a di segofatse mohiri wa gago wa bokamoso di bo di neele Modimo kgalaletso. A ko o nne mosadi yo o molemo yo Modimo a ikaeletseng gore o nne ene. Ka leina la Jesu Amene.

Go Segofatsa Ba Ba Go Utlwisitseng Botlhoko Kgotsa Ba Go Kgaphetse Ntle

Ke kile ka rapelela mme mongwe yo oneng a sokola mo maikutlong le mo go tsa madi morago ga go tlogelwa ke monna wa gagwe. Ke ne ka mmotsa gore a o ka itshwarela monna wa gagwe. Go ne go le thata, mme o ne a dira ka boene. Mme kene ka mmotsa gore a o ka segofatsa monna wa gagwe. O ne a gakgamala gose go nene mme a ikemiseditse go lekeletsa seo. Lentswa monna wa gagwe a ne a seo, ke ne ka mo etelela pele mo thapelong e,

Ke a go segofatsa monna wame. A mananeo otlhe a Modimo mo botshelong jwa gago le lenyalo la rona a atlege. A o nne motho, monna le ntate yo Rara a ikaeletseng gore o nne ene. A mautlwelobothoko le kemonokeng ya Modimo di nne le wena. Ka leina la Jesu, Amene.

Go ne go sita kwa tshimologong, mme o ne a gapa pelo ya Modimo mme tlotso ya Modimo ya fologa. Re ne re lela ka bobedi jwa rona jaaka Moya o Boitshepo o ne o mo direla ebile ke a dumela, go ne ga diragalela monna wa gagwe fela jalo. Ditsela tsa Modimo ga se tditsela tsa rona.

Go segofatsa mo diemong tsa mofuta o ke bopelokgale – go a tlotlega ebile go tshwana le Keresete.

Go segofatsa ba ba sa tshwanelweng ke pelo ya Modimo, Go kgethegile, go bua jalo. Akanya ka legodu le neng le bapotswe gaufi le Jesu, kgotsa mosadi yo o neng a tshwerwe mo bogakaganying. Le wena le nna?

Go segofatsa ga se ‘selefatshe’ e bile go kgatlhanong le se o se ikutlwang – ga se sengwe se batho ba ba mo diemong tse di utlwisang botlhoko ba se utlwang ka tlhagogo gore ba tshwanetse go se dira. Mme ke tsela ya Modimo, e bile e ka fodisa ene yo o dirang tshegofatso le ene yo o e amogelang. E kgaola go rothegela ga botlhole jwa bogalaka, go ipusulusetsa, kilo le tshakgalo, tse e leng gore go sa nneng jalo di ka senya mmele wa gago le go khutshwahatsa botshelo jwa gago.

Fano ke molaetsa o ke o amogetseng ka maranyane a email o tswa kwa go Dennis:

Dikgwedi tse di ka tshwarang boraro tse di fetileng ke ne ke bua le motsalwa le nna ka mogala. Ga re buisane thata ka go bo a nna e bile a berekela kwa toropong e nngwe.

E rile re tloga re feleletsa dikgang tsa rona tsa botsala, ke ne ka mo kopa gore a o ka se ntetlelele go segofatsa kgwebo e a e tsamaisang le mosadi wa gagwe. O ne a seka a fetola sentle. O ne a tlhoka botho mo go tseneletseng a bo a bua dilo tse di neng tsa nkgopisa, ke bo ke ipotsa gore a kamano ya rona e senyegile ka bosakhutleng. Le fa go ntse jalo mo malatsing le di beke tse di neng di latela, ka tswelela ka botshelo jwame jwa tlwaelo, ke ne ka dirisa ditshetlana tsa nonofo e e kgolo ya tshegofatso go bua kemonokeng ya Modimo mo kgwebong ya morwarre. Nako tse dingwe ke ne ke dira jalo gabedi le gararo mo letsatsing. Abo ere, dikgwedi tse tharo tse di lateng, letsatsi pele ga botsalo jwa Morena, morwarre a nteletsa jaaka ekete ga gona sepe se diragetseng. Ke ne ke gakgamaditswe ke mokgwa wa gagwe wa botsalano e bile ne go sena kilano magareng ga rona.

Nonofo e kgolo ya tshegofatso ya diemo tse di duleng motalong ya rona e a bereka ka boammaruri… a Modimo a bakwe.

Go Segofatsa Ba Ba Go Galefisitseng

Sengwe sa dilo tse di shakgatsang mo bangweng ba rona ke fa batho ba dirang dilo ba itebelela ba le nosi, ba sa rekegele ba bangwe kana ba tsietsa mo pharakanong. Go diragala nako le nako. Mafoko a e seng a sekerestee a ka tsena mo ditlhaloganyong tsa rona a bo a tswa ka melomo ya rona ka pono ya leitlho. Fa se diragala re hutsa motho yo o dirilweng ke Modimo e bile yo Modimo a mo ratang. Modimo o kgona go mo femela fela sentle.

Nako e latelang fa se diragala, leka go segofatsa mokgweetsi yo mongwe, boemong jwa go bua mafoko a tshakgalo:

Ke segofatsa mokawana yo o ntseneletseng (a tsieditse mo moleng) ke bolela lerato la gago mo go ene, Morena. Ke golola bomolemo jwa gago mo go ene le maikaelelo a Gago otlhe ka botshelo jwa gagwe. Ke segofatse lekawana le ke bo ke biletsa pele bokgoni jwa gagwe. A a goroge kwa lwapeng a babalesegile a bo a nna tshegofatso mo lelwapeng la gagwe. Ka leina la Jesu. Amene.

Kgotsa mo go sa tlwaelesegang:

Rara, ke segofatsa mokgweetsi wa koloi ele ka leina la Jesu. A lorato la gago le mo latele le bo le mo fitle le bo le mo tshware.

Mongwe wa babadi bame o etse tlhoko sengwe se makatsang:

Selo se ke se lemogileng ke gore go segofatsa mphetotse. Ga ke kake ka segofatsa batho ba bankgalefisitseng, e le sekai, ke bo ke bua – kgotsa le gone go akanya – dikakanyo tse di bosula ka bone. Seo e tlaabo ele phoso. Boemong ke batla maduo a molemo go tswa mo tshegofatsong… – Jillian

Ke kile ka nna le tsala e bidiwa John yo o neng a ntlaletsa go ya go rapelela tlhokakutlwisisano e emanang le boswa. Tlhokakutlwisisano e e ne e goga e bile e oketsega bosula. Ke ne gakolola gore boemong jwa go rapela, re segofatse seemo.

Re segofatsa seemo se sa go tlhoka kutlwisisano ka boswa ka leina la Jesu. Re tla kgatlhanong le kgaogano, kganetsano le ntwa re bo re golola tshiamiso, tekatekano le tetlanyo. Jaaka re segofatsa seemo, re baya dikakanyo tsa rona le dikeletso tsa rona ka fa letlhakoreng re bo re golola Modimo gore a simolodise maikaelelo a gagwe ka kgaogano ya boswa. Ka leina la Jesu, amene.

Kgang ya rarabololwa mo malatsing a se kae.

Ke rata se mongwe wa babadi bame a se buileng:

Ke gakgamaditswe ke bofefo jwa ‘nako ya phetolo’ mo ke go boneng ka go segofatsa batho. E kete Modimo o ipaakanyeditse tshela lorato mo bathong ba gagwe fa rona re ka golola dithapelo tsa tshegofatso mo go bone. – Moruti Darin Olson, Toropo ya Junction, Kereke ya Oregon Nazarene.

Go segofatsa go ka fetola lefatshe e le ruri.

TSHEGOFATSO, BOEMONG JWA GO IPHUTSA

Temogo Le Go Robaka Diphutso

Maikutlo a ke a tlwaelesegileng thata: ‘Ke mompe, ke sematla, ga kena bokgoni, ke bonya go tlhaloganya, ga gona ope yo a nthatang, Modimo ga a ka ke a ntirisa, ke moleofi…’? Go na le mmaka a mantsi a satane a dirang gore re a dumele.

Ke na le tsala e e dirang se ka nako yotlhe, mme go nkutlwisa botlhoko. ‘Ao, wena Rose (ga se leina la gagwe la nnete), ngwanyana wa sematla, O tlhakatlhantse gape. Ga o kake wa dira sepe sentle…’

O seka wa boelela kgotsa wa amogela diphutso tse! Mo boemo, itshegofatse.

Ke gakologelwe seemo sa setlhopha sengwe sa thapelo. Ke ile ka senolelwa Moya wa go tlhoka thuso mo mosading yo a neng a tsile go rapela. Ka nako ya go rapela, o ile a re, ‘ke sematla.’ Ke ile ka mmotsa gore o utlwile se kae. O ile a mpolelela gore batsadi ba gagwe buile se ka ene gantsi. Go botlhoko … le ka moo go tlwaelesegileng.

Ke ile ka mo kaela ka ditsela tse:

Ka leina la Jesu, ke itshwarela batsadi bame, ke a itshwarela le nna, Ke senyaka mafoko ao nna le batsadi bame re a buileng ka ga nna. Ke na le tlhaloganyo ya ga Keresete. Ke botlhale.

Re tlositse mewa ya go ganwa le go ipona o se sepe, ka mo segofatsa mme ka mo itsise mo godimo ga moo, ke kgosigadi ya Modimo, gore o botlhokwa mo go Ene, gore Modimo o tla mo dirisa go segofatsa ba bangwe, go tlisa phodiso ya maikutlo le tsholofelo mo go ba bangwe. Ka mo segofatsa ka bopelokgale.

Ka iketlo o ile a tsaya tshegofatso e. A simolola go phatsima. Beke e e latelang a gakologelwa bomolemo bo mo diragaletseng. Ruri re ka fetola lefatshe la rona.

Mang kana mang o ka dira se. Baebele e tletse maikaelelo a Modimo ka batho mme re ka ba bua maikalelo a mo go bone.

Ke batla go arogana sekai se sengwe. Ke ile ka rapelela mosadi mongwe mo bosheng yo a neng a na le botlhoko ba mala. Fa ke ntse ke rapela, Moya o Boitshepho wa wela mo godimo ga gagwe mme a oketsega jaaka matimona a ne a mo tlogela. Gotlhe go ne go siame malatsinyana a le mmalwa mme botlhoko ba bowa. ‘Ka go reng, Morena?’ a botsa. A ikutlwela Moya o Botshepho o mo gakolola gore nakwana pejana, fa a sa ntse a le ko kapeng, mongwe motho o mmoleletse gore a tlhomamise gore o apeile koko sentle go seng jalo batho ba tla lwala. O ile a re ga a batle go lwala malatsi a mmalwa a latelang (nako ya bokopano), mme morago ga moo ga gore sepe. O ile a tlamega go senya maatla a mafoko a a senang kelotlhoko, mme ka bofefo a boela a fola.

Tshegofatso Ya Molomo Wa Mongwe

Ke segofatsa molomo wame go bua se sentle eseng se se senang thuso, le go nna jaaka molomo wa Morena. (Go ikaegile ka Jeremia 15:19)

Metlholo e mentsi ya Jesu e ne fitlhelelwa fela ka go bua. Sekai, ‘Tsamaya; morwa wa gago wa tshela’ (Johane 4:50). Ke batla seo. Ke ka moo ke segofatsang molomo wame le go elatlhoko se tswang mo go one.

Nna le mosadi wame re kile ra nna mo hoteleng ya Noumea. Re ne re kgona go utlwa ngwana a lela mo nakong e sena bolekanyetso bosigo botlhe. Ko morago ga masigo a mantsi a sena go lela, mosadi wame a ya ko setilong se se kopanetsweng a bo a botsa mmaagwe ngwana gore molato ke eng. Mosadi o ne a sa itse mme a re ngaka e nneetse ngwana molemo o o lwantshang botlhoko go ka nna makgetho a mararo mme ga go dire sepe. Mosadi wame a mmotsa gore a nka rapelela ngwana, mme a dumelana, ka go ngosela. Ka sefora same se se rulagantsweng, ke ile ka rapelela losea mme ka bua ka tumelo mo ngwaneng, gore a tle a ‘robale jaaka ngwana’. Mme go ile ga nna jalo.

Go Segofatso Tlhaloganyo Ya Mongwe

Gantsi ke bua kere:

Ke segofatsa tlhaloganyo yame; Ke na le tlhaloganyo ya ga Keresete. Ka moo ke akanya dikakanyo tsa gagwe. A tlhaloganyo yame e nne lefelo le le boitshepho fa Moya o o Boitshepho o ipelelang go nna teng. A tlhaloganyo yame e amogele mafoko a kitso le botlhale le tshenolelo.

Nako le nako ke leka ka thata le go phepafatsa dikakanyo tsame, mme ke bona mo go thusa. Gape le go segofatsa mogopolo wame, gore o dirisetswe tshiamo eseng bosula. Ke ne ke na le bothata ka go akanyetsa letsatsi le lengwe, e ne e tletse kwa le kwa ko ke neng ke sa batle gore e ye teng – mme Modimo o ile a ikgatlha mo go nna, ‘Bona mo megopolong ya gago Jesu a dira metlholo ya Gagwe … jaanong o ipone o e dira.’ Ke bone mo gantsi bogolo go atlega go akanya ka sengwe se se molemo (Bafilipi 4:8) gona le go akanya ka sengwe kgotsa go se akanye ka sengwe! Le go segofatsa tlhaloganyo le megopolo wa gago go thusa thata go fitlhelela maikemisetso a boitshepho.

Ka nako e nngwe fa ke ikutlwa ke le kotlase ka go palelwa mo botshelong jwa dikakanyo tsame, mafoko a sefela sa bogologolo a phophome mo pelong yame:

Nna ponelopele yame Morena, Wena Morena wa pelo yame

Sengwe le sengwe se ka seke sa nthusa ga ese Wena

Wena kanyanyo yame e ntle mo motshegareng kgotsa mo bosigong

Go tsoga kgotsa go robala, Bolenteng ba gago ke lesedi lame.

Go Segofatso Mmele Wa Rona

A o itse temana e: ‘Pelo e e ipelang e dira sentle jaaka kalafi’ (Diane 17:22)? Baebele ya re mmele wa rona o tsibogele mafoko a a boamaaruri le megopolo.

Ke segofatsa mmele wame. Gompieno ke kgaola bokoa mo go nna. Ke segofatsa botshelo jwame ka kakaretso.

Ke kile ka lebelela setshantsho sa motshikinyego se se neng se bua ka monna yo o neng a na le bothata bo botona ja bolwetse ba pelo. Ditshika tsa gagwe tse di laolang kelelo ya madi mo pelong di ne di thibane. A segofatsa ditshika tsa gagwe sebaka sa kgwedi tse tharo, a di bolelela gore di dirilwe ka tshabo le ka mokgwa o o tshwanetseng. Fa a boela ko ngakeng, ga lemogwa ka motlholo fa a na le kelelo e ncha!

Ke ne ke akanya go dira se ka letlalo lame, Ke ne ke na le bothata ka tshenyo ya letsatsi go tswa bonaneng bame. Jaanong mo bogoding jwame, dimelanyana di ile tsa tswa mo magetleng ame le ko morago, di tshwanelo ke go tsidifadiwa morago ga dikgwedi tse di mmalwa. Ka tsaya tshwetso ya go segofatsa letlalo lame. La ntlha ke ne ke le segofatsa ka leina la Jesu. Mme ka bala sengwe ka tlholego ya letlalo mo go ileng ga fetolola ka fa ke bong dilo ka teng. Ka lemoga gore, lefa ke ne ke apesitswe ka lone, ga ke a itse ka botlalo ka karolo e tona mo mmeleng wame. Ke buile ka ga yone, mme ga ke ise ke bue le yone. Mme ka belaela gore ke buile sengwe se se monate ka yone – mo boemong ka ngongorega. Ke ne ke sa leboge.

Mme letlalo lame le a gakgamatsa. Ke sefokaphefo le sentsha leswe mo mmeleng. Le sireletsa mmele go amana le megare le a iphodisa ka bolone. Le khurumetsa le go sireletsa dikarolo tsotlhe tse di mo teng mme le dira jalo ka bontle.

Leboga Modimo ka letlalo – matsutsuba le tse dingwe. Segofala, letlalo.

Morago ga dikgwedi tse di mmalwa ka mohuta o wa tshegofatso, letlalo lame jaanong le tloga le fola. Mme selotile e ne e le fa ke simolola go le lemoga le go amogela. Ka tshabo le bontle le dirilwe. Thuto ya sebele ruri. Go ngongorega go busetsa mmuso wa Modimo ko morago; tebogo e a gogela.

Mo ke bopaki bo bo tswang mo tsaleng yame, David Goodman:

Dikgwedi tse di fitileng ke utlwile Richard a rera ka setlhogo sa tshegofatso – setlhogo se a rileng se bonolo, mme se ntshitswe ka lebaka la seemo se e se tletseng. Kgang ke gore tshegofatso ga ya tshwanela gonna sengwe se re se kopang mo Modimong, mme gore rona re le Bakeresete re na le taolo, fa re sa tseye boikarabelo, ra e ntsha mo lefatsheng le le weleng mme, jaaka baemedi baga Keresete, ra dira pharologano mo matshelong a batho ba bangwe ka bongwe mo Mmusong wa Modimo. Re ka tswa ra ba segofatsa mo matshelong, le go ba senolela Keresete ka nako e nngwe fela

Mogopolo o siame fa mongwe a gopola ka bangwe, mme mogopolo o o betsa mo leboteng fa nna ke gopola ka go itshegofatsa. Ke ne ke palelwa go ntsha mo mogopolong wa gore ga ke a tshwanela, mo ke bopelotshetlha, e ne e le go tsaya Modimo lolea. Dikakanyo tsame tsa fetoga fa ke bona gore rona, re le Bakeresete, re dibopiwa tse disha, re tsetswe sesha le go bopelwa lebaka le Modimo a re le rulaganyeditseng. Mme ka moo, mmele o re nang le one gompieno ke gore re tshwanetse go o dira letlotlo le go o tlhokomela – gompieno, morago ga moo, re tempele ya bonno ja Moya o Boitshepho.

Seo se boletswe, ka simolola tlhatlhobo e khutshwanyane, letsatsi le letsatsi ke ne ke tsoga, ke segofatsa karolo ya mmele wame, ke e lebogela tiro ya yone; ke e galaletsa ka tiro e e dirang sentle. Ke ne ke galaletsa menwana yame ka botlhakga, bokgoni bo entseng e bo dira ka ditiro tse eneng e tlhokega mo go tsone le tse dingwe. Ka galaletsa le go leboga maoto ame ka go tsamaya a sa lape ka bofefo, le bokgoni ba go dira ga mmogo. Sengwe se se makatsang sa tswa mo go se.

Ka gore ke ne ka ikutlwa ke le botoka mo mmeleng le mo tlhaloganyong, ke ile ka fetola maikutlo ame ka botlhoko jo boneng bo utlwala bo le mo marapong bo tshwanelwa ke go sidilwa kgapetsa-kgapetsa go fitlhela botlhoko bo fokotsega. Ke tlhomamisitse maikutlo gone fa, go galaletsa mmele wame ka maatla a one a phodiso, le go nonofa ga one go fenya dilo tseo latlhelwang kgathanong le one le kemonokeng ya dikarolo tse dingwe di o neelang fa paakanyo e dirwa mo karolong e nngwe. E ne e le selekanyo sa beke tse tharo morago mme ka tsoga moso mongwe ka lemoga gore ga ke sa tlhola ke na le botlhoko mo letsogong lame; le gore go babiwa go nyeletse gotlhelele ga bo ise bo bowe.

Ka lemoga gore ka nnete gona le nako le lefelo le neo ya phodiso e ka dirisiwang ka tumelo mo molemong wa bangwe, go na le tsela e e bulegileng mo go rona ka bongwe gore re kopane le mpho ya phodiso mo go rona. Ke thuto ka boikokobetso, gore re ka tshepha seo Modimo a nang le sone re filwe mmele ya rona e mesha, le gore re ka tsamaela pele ka matlhagatlhaga ka tsela e ntsha le e tshelang botshelo.

Go Segofatsa Motse Wa Gago, Lenyalo Le Bana

Ntlo Ya Gago – Tshegofatso Ya Ntlo

Ke mogopolo o montle go segofatsa ntlo ya gago le go tsosolosa tshegofatso e ka iketlo gangwe mo ngwageng. Go segofatsa fa o nnang teng go akaretsa go dirisa maatla a moya wa gago a a mo taolong ya ga Jesu Keresete go galaletsa le go neela lefelo leo mo Moreneng. Ke go laletsa Moya o o Boitshepo, le go pateletsa tse tsotlhe tse di sa tsweng mo Modimong go tsamaya.

Ntlo ga se fela seretse le setena – e nale setho le yone. Fela jaaka o nale tumelo ka fa molaong gore ntlo ke ya gago, motho yo mongwe le ene o kile a nna le setha sa teseletso eo, kampo mo dithotong tsothe tsa gago pele. Dilo dingwe di ka tswa di diragatse mo lefelo leo, tse di tlisitseng ditshegofatso le fa ele diphutso. Go sa kgathalesege gore go diragatseng, ke maatla a gago a a tla a kgethololang se moya wa tikologo e tla a nnang sone go tswa sebakeng seno go ya bosakhutleng. Fa e le gore go nale ditiro tsa matimona tse di saletseng go mong wa nako ee fetileng, o tla a di lemoga – mme ka jalo go mo go wena go koba kana kganna mewa e e maswe e.

Ke boammaaruri, o tlamega go akanya ka maatla a matimona a o ka tswang o a letelela mo ntlong ya gago o sa lemoge wena. A o na le ditshwantsho, di-artifact, dibuka, mmino kapa di-DVD tse di senang boModimo? O letelela mananeo a fe a TV? A go na le sebe mo ntlong ya gago?

Se ke tshegofatso e e bonolo e o ka e dirang fa o ntse o tsamaya ka dikamore tsotlhe tsa ntlo ya gago:

Ke segofatsa ntlo e, legae la rona. Ke bega se, ntlo e ke ya Modimo, ke e neela mo Modimong ebile ke e baya ka fa tlasa ga BoModimo ja ga Jesu Keresete. Ke ntlo ya tshegofatso.

Ke senya khutso nngwe le nngwe mo tlong e ka madi a ga Jesu. Ke tsaya taolo godimo ga letimona le fa e le lepe ka leina la Jesu mme ke a laela gore a tsamaye,gone jaana le gore a seke a bowa. Ke latha mowa mongwe le mongwe wa ntwa, go kgaogana le go se dumelane. Ke latlha mowa wa botlhoki.

Tlaya Moya o o Galalelang, mme o kobe tsotlhe tse diteng tse eseng tsa gago. Tlatsa ntlo e ka boteng ja Gago. A leungo la Gago le tle: lerato, boitumelo, kagiso, mosa, bopelonomi, molemo, bonolo, boitshepo le boitshwaro. Ke segofatsa ntlo e ka kagiso e e penologang le lerato le legolo. A botlhe ba tlang mo ba utlwe boteng ja gago mme ba segofale. Ka leina la ga Jesu, Amen.

Ke tsamaile mo legoreng la dikago tsame, ke segofatsa, ka fa semoweng ke tlhatswa ka madi a ga Jesu Keresete go sireletsa dikago tse le batho ba ba mo go tsone, mo go tse di maswe le di tsa tlholego.

Lenyalo La Gago

Re na le mofuta wa lenyalo o o re o segofatsang ebile re na le mofuta wa lenyalo o re o hutsang.

Fa ke simolola go bala mokwalo o mo The Power of Blessing ka Kerry Kirkwood, ke ile ka hakgamala thata. A mo ke nnete?

Ke tsere nako e telele ke akanya ka se, mme ke dumela gore mafoko a otlhe ke nnete – Go tlhoka boitumelo bope mo lonyalong la rona kgotsa mo baneng ba rona ke di tla morago tsa go sa ba tshegofatsa! Ka tshegofatso, re amogela molemo o re o segetsweng ke Modimo ka tekanyo e feletseng – go akaretsa botshelo jo boleele dikamano tse dintle. Re fetoga baaroganyi, kgotsa balekane, ka seo re se segofatsang le ba re ba segofatsang.

Ela tlhoko mo diphutsong. Rre le mme ba ba nyalaneng ba itsane fela thata. Re itse dikonopo tsotlhe tse di molelo. A mafoko a a ntseng jaana a a tle a buiwe ko go wena? Ga o nke o reetsa’, ‘O tletse tebalo e ntsi’. Ga o itse go apaya, ‘O palalelwa bobe mo go se…’ Fa a buiwa thata mantswe a, a fetoga diphutso e nne boammaaruri.

Se hutse segofatsa. Gakologelwa, ha o hutsa (bua mantswe a loso) ga o kake wa rua tshegofatso e Modimo a e batlang mo go wena. Se se maswe bogolo ke gore, khutso e ama le go gaisa bao re ba hutsang. A se ke lengwe la mabaka a dirang gore dithapelo tsa rona di se ke tsa arabiwa?

Go ithuta go segofatsa go ka tshwana le go ithuta puo e ncha – Legano le gana go phuthologa ko tshimologong, sekai,

Nicole, ke a go segofatsa ka leina la Ntate, Morwa le Mowa o o galalelang. Ke golola tsotlhe tsa Modimo tse di molemo go wena. A tsotlhe tse Modimo a di ikaeletseng ka botshelo ja gago di ungwe. Ke segofatsa mpho ya gago ya go kopana le go rata batho, mpho ya gago ya go amogela baeng ka lorato. Ke segofatsa mpho ya gago go dira gore batho ba ikutlwe ba phuthologile. Ke a itse gore yo ke mothokomedi wa Modimo, gore o amogela batho jaaka ene. Ke a go segofatsa ka maatla a go tswelela pele o dira sena go gaisa le dingwaga tsa gago tsa bofelo. Ke a go segofatsa ka botshelo jo bontle le botshelo jo boleele. Ke go segofatsa ka lookwane ya thabo.

Bana Ba Gago

Go nale ditsela tse di ntsi tsa go segofatsa ngwana. Mo ke ka fa ke segofatsang setlogolo sa me, yo o dingwaga tse nne kateng:

Ashley, ke segofatsa botshelo ba gago. O nne mosadi yo o molemo wa Modimo. Ke segofatsa tlhaloganyo ya gago go nna o le molemo le gore o nne le botlhale le kitso ya dilo tsotlhe. Ke segofatsa mmele wa gago go itsheka go fitlhelela lenyalo le go tshela sentle ka maatla. Ke segofatsa matsogo le maoto a gago go dira ditiro tse Modimo a di go rulaganyeditseng gore o di dire. Ke segofatsa molomo wa gago. A o bue mafoko a boammaaruri le kgotlhatso. Ke segofatsa pelo ya gago gore e nne ya boammaaruri mo Moreneng. Ke segofatsa monna wa gago wa bokamoso le wena botshelo ja bana ba gago ba nako e e tlang, ba nne le bopelonomi le tshwaragano. Ke rata sengwe le sengwe ka wena, Ashley, mme ke motlotlo go nna rrago.

Ke boammaaruri, fa ngwaga a sokola ka mokgwa mongwe, re mo segofatsa ka mokgwa o o lebaganeng. Fa ba thatafalelwa ke dithuto tsa ko sekolong, re segofatsa tlhaloganyo tsa bone gore ba gakologelwe dithuto le go utlwisisa dikaralo tsa dithuto mo go tseneletseng; Fa ba kgokgontshiwa ke ba bangwe, re ka ba segofatsa gore ba gole ka botlhale le seemo mme ba amogelesege mo Modimong le bana ba bangwe; jalo jalo.

Ke gakologelwa ke bua le mosadi yoo kgethegileng wa Modimo ka ngwana wa ngwana wa gagwe. Sengwe le sengwe se a neng a se bua ka ene, o ne a itebagantse le diphoso tsa gagwe, boganana le mathata a boitshwaro jo a neng a na le jone ko sekolong. O ne a rometswe kampeng gore ba mo thuse a tsenngwe mo tseleng, mme o ne a busetswa gae ka o ne a le letshwenyo.

Morago ga go reetsa ka nakwana, ka gakolola mme yo o gore o hutsa ngwana wa ngwana wa gagwe, e ruri, ka tsela e a neng a bua ka yone, gore o mo tswalela mo kgolegelong ka mafoko a gagwe. O ne a emisa go bua mantswe a a sa siamang, a mo segofatsa mo go thamaletseng. Monna wa gagwe, e bong rraagwemogolo mosimane yoo le ene a dira fela jalo. Malatsi a seng kae, mosimane one a fetogile mo go feletseng, a boela kampeng mme a atlega. Bua ka karabo e potlakileng ka maatla a tshegofatso!

Nngwe ya dilo tse dintle thata tse ntate a ka di direlang bana ba gagwe ke tshehofatso ya ga ntate. Ke ithutile ka se go tswa go bukeng ya The Father’s Blessing ka Frank Hammond, buka e e molemo. Ntleng le tshegofatso ya ga ntate ka metlha go na le maikutlo a a tlhagelelang a gore sengwe ga se mo maemong – Phatha e a bulega e go senang sepe se se ka ithibang. Bo ntate, bayang matsogo godimo ga bana ba ba lona, le botlhe ba lelwapa, (sekai, baya letsogo mo tlhogong ya bone kgotsa mo magetleng) le ba segofatse kgapetsa. Jalo o ele tlhoko dilo tse dintle tse Modimo a tla le di direlang, wena le bone.

Gongwe le gongwe ko ke amoganang molaetsa o, ke botsa borre ba ba godileng le bomme potso e, ‘Ke batho ba kae mo ba kileng ba bewa matsogo ke bo rraabone, go ba segofatsa? Ke batho ba ba palo e potana fela ba ba tsholetsang matsogo. Ka nako eo ke fetola potso e: ‘Ke batho ba bakae mo ba ba iseng ko ba bewe matsogo ke bo rraabone, go ba segofatsa?’ Ka nako eo batho botlhe ba tsholetsa matsogo.

Mme ka jalo, ke ba botsa gore a na, ba ka ntetelela gore ke nne ntate wa bone wa seMoya mo go one motsotso oo – go ema mo maemong a bo rraabo– mo e le gore ke ba segofatse ka maatla a Moya o Boitshepo, tshegofatso e ba iseng ban ne nayo. Karabo e ntse tiisa moko: dikeledi, kgololo, boitumelo, phodiso. go gakgamatsa!

Fa o eletsa tshegofatso ya ga ntate, Jaaka ke dirile, Bua se se latelang o thatositse mantswe, ko bothong jwa gago. Ke tshegofatso e ke amogetseng mo bukeng ya ga Frank Hammond.

Tshegogofatso Ya Ga Ntate

Ngwanaka, ke a go rata! O kgethegile. O mpho e e tswang ko Modimong. Ke leboga Modimo ka go ntetelela gore ke nne rrago. Ke motlotlo ka wena ebile ke itumela ka wena ka jalo ke a go segofatsa.

Ke go segofatsa ka pholo ya dintho tsotlhe tse di amileng pelo ya gago – dintho tsa go latlhiwa, go itlhokomoloswa, le go kgokgontshiwa, ka leina la Morena Jesu, ke roba, maatla a mafoko otlhe a a sethogo a kgobelelo a abuilweng ka wena.

Ke go segofatsa ka kagiso e e penologang, kagiso e e leng gore ke Morwakgosi fela a ka go e fang. Ke segofatsa botshelo ja gago gore bo ungwe: maungwo a mantle, maungo a a ntsifetseng le maungo a a setseng.

Ke go segofatsa ka katlego. O tlhogo eseng mogatla, o ko godimo mme ga o ko tlase.

Ke segofatsa dimpho tse Modimo a go di fileng. Ke go segofatsa ka botlhale ja gago gore o dire ditshwetso tse dintle le go nonotsha bokgoni jwa gago mo go Keresete.

Ke go segofatsa ka katlego e ntsi, e ka go thusang go segofatsa ba bangwe.

Ke go segofatsa ka tsosumetso ya mowa, ka gore o lesedi la lefatshe, mme ebile o letswai la lefatshe. Ke go segofatsa ka kutwisiso e ntsi ya mowa le gore o tsamaye gaufi le Morena. Ga o na go kgopiwa le fa ele go senyega, ka gore lentswe la Modimo le tla a nna lebone mo maotong a gago le lesedi mo tseleng ya gago.

Ke a go segofatsa go bona basadi / banna fela jaaka Jesu a ba bone, ebile a ntse a ba bona.

Ke go segofatsa go bona, go lemoga le go ipelela gouta e e mo bathong, eseng leswe.

Ke go segofatsa gore o gololele Modimo mo lefelo la pereke la gago, eseng fela go paka, kgotsa go bega motlhala o montle, gape le go galaletsa Modimo ka bonokopila le bokgabane ja tiro ya gago.

Ke go segofatsa ka ditsala tse di siameng. O na le tshiamelo mo Modimong le mo bathong.

Ke go segofatsa ka lorato le le atlegileng le le phatsimang, e o tla e dirisang go ruta ba bangwe ka mohau wa Modimo. O tla ruta ba bangwe ka mohau wa Modimo o o tshedisang. O segofaditswe, ngwanaka! O segofaditswe ka matlhogonolo a a boitshepo mo leineng la Morena Jesu. Amen!

Bopaki Ka Botlhokwa Jwa Tshegofatso Ya Ga Rre

Ke fetotswe ke tshegofatso ya ga Rre. E sale ke tsholwa ga ke ise ke utlwe thero ka molaetsa o. Ga ke ise ke nne le Rre go bua mo mobotshelong jwane go fitlhela kenna kana. Modimo o a go dirisa wena, Richard, go ntlisa mo legatong la go rapela mo go tshwanetseng le go rurifatsa tshegofatso ya ga Rre mo botshelong jwame. Fa o golola tshegofatso go tswa mo go ntate goya ko go morwa, pelo yame ene ya gomotsega mme jaanong ke itumetse ebile ke segofetse. – Moruti Wyclieff Alumasa, Kenya

E nnile loeto le leleele ebile le le bokete gotswa mo kgatelelong ya maikutlo ee kwa godimo, ntwa e ke e loleng ka sengwe le sengwe – tlhaloganyo, mowa le mmele. Pholo yame ene ya tla ka maatla a magolo ebile 67 a le botlhokwa ka tsaya kgato ya go itshwarela Rre wa nnete – ese fela ka dilo tse a di dirileng mo nakong ee fetileng, le tsone tse a sa di dirang, diphoso tsa gawe. Ntate yo a ntshotseng ga ise a mpolele ka nako epe gore wa nthata, ene le motho wa go fegelwa a sa kgone gore a bue mafoko ape aa supang lorato le go kgathala – fa ese keletso yame fela e e neng e utlwa mafoko ao.

Mo loetong la go itshwarela le pholo ya maikutlo a kgatelelo, maikutlo a oketsega, ke ne ke santse kena le dipadi bogolo jang mo maleng a saiketlang, mme ngaka yame ya mpolelela melemo le dijo tse ke ka di dirisang go tokafatsa bokoa jo, ga nna botoka mme ka simolola go tshela najo.

Tsala yame, Richard yo a neng a ntlotlela dipolelo ka tshegofatso ya ga Ntate, le dikakgelo tsa batho. Mme ka baya seo mo moweng wame, ka lemoga gore jaaka ke itshwaretse Rre mo go se a se dirileng, mme ke ne ke ise ke kabe diphatlha kgotsa ke kgotsofatse keletso tsame.

Mme go ne ga diragala. Moso mongwe ke ile dijong tsa sefitlholo, Richard a tsena mo ditlhakong tsa ga Rre, mme a dira se Rre a iseng a se dire mme a ntshegofatsa jaaka morwa. Mowa o boitshepo wa ntlela mme wa nna mogo nna letsatsi lotlhe. E ne ele tshedimosetso e ntle thata mme selelo same sa arabega kabo ka tlelwa ke kagiso.

Ga nna le ditlamorago tsa tshegofatso fa bokoa jwame, ka fola gotlhelele. Ka tlhokomologa le ditaelo tsotlhe tsa ngaka tsa melemo le dijo. Fa mowa wame o amogela se seneng se tlhaela, mmele wame le one wa fola. – Ryan

Go Segofatsa Ba Bangwe Ka Go Golola Seporofeto

Mme ntswa ke le filwe dikai tsa go le thusa go simolola, go molemo go kopa mowa oo boitshepo go lo thusa go nna jaaka molomo wa Modimo, go bolela le go golola maikemisetso a Modimo ka lefoko (lefoko le le simaeng ka nako ee tshwanetseng.) fa seemo se go letla, tsosolosa mowa wa gago ka go rapela ka diteme le go obamela.

O ka simolola ka go dirisa mo go farologaneng mo ke buile ka gone mme tshepha mowa o boitshepho go go bontsha tsela. Reetsa go betsa ga pelo ya gagwe. O ka simolola ka bonya mme fa nako e ntse e tsamaya o tla kgoma pelo ya Modimo.

Go Segofatsa Kwa Tirong

Boela kwa karolong ya ntlha go utlwa ka sekai sa maitemogelo ame mo dikgwetlhong tsa gago. Phuthologa mo go se Modimo a se go bontshang – o ka nna a fetola go akanya gago. Tshegofatso ga e tle fela, sekai Modimo ga a kake a dira gore batho ba reke selo se ba sa se batleng kana ba sa se tlhoke. Modimo ga a kake a sefofatsa botshwakga; le go tlhoka go tshephega, mme fa o dira tse di tshwanetseng, o segofatsa kgwebo ya gago – ka jalo Modimo o tla e fetola go tswa fa e leng teng go e isa kwa o batlang teng. Reetsa dikgakololo tsa Modimo le tsa batho ba a go romelelang bone. Phuthologa mme fa godimo ga moo amogela tshegofatso ya gagwe ka gore wa go rata ebile o go ratela katlego.

Ke amogetse bopaki jo bo latelang go tswa ko go Ben Fox:

Tiro yame e ne ya nna le diphetogo mo dingwageng tse di fetileng 70 ke tsamaile le batho go rapela kgwebo yame gonne bokete jwa yone bo ne bo fokotsega go fitlhela ke nna mo seemong sa go tshwenyega le go shakgala.

Ka nako yone eo, ngwaga wa 2015 o simologa ka utlwa rre Branton a rera metseletsele ya melaetsa go segofaletsa mongwe tiro, kgwebo, lelwapa le tse dingwe jalo jalo. Go simologa nako eo thapelo yame ya nna gore Modimo a nthuse ka tse a di buileng. Kgang ya go rapelela tshegofatso ga ke a e rutwa ke ope, mme jaanaong ke lemoga gore go teng mo Baebeleng yotlhe, mme ke itse gore Modimo o a re bitsa, mme o re file taolo go rapela ka leina la Jesu. Mme ka simolola go segofatsa tiro yame – ka go bua lefoko la Modimo mo go yone le go leboga Modimo ka yone. Ka tswelela kago segofatsa tiro yame moso le moso mme le go lebogela Modimo kgwebo e ntsha le go kopa gape gore a romele batho ba ke ka ba thusang.

Mo dikgweding tse di lesome le bobedi, tiro yame e ne ya oketsega mme go simologa nako eo ke ne ka patelesega go e dira yotlhe. 71 ke ne ka ithuta gore go na le tsela ya go laletsa Modimo mo tirong ya rona ya letsatsi le letsatsi, mme le go sefofatsa tiro ya rona ke se Modimo a re bileditseng go se dira. Ka jalo ke leboga Modimo go menagane. Ke ne ka simolola go laletsa mowa oo boitshepo mo tirong yame, ka kopa botlhale le dikakanyo tse disha. Tota ke ne ka lemogile fa ke kopa mowa oo boitshepo ka go tsamaisa tiro yame sentle ke e fetsa pele ga nako ee beilweng.

Ke lemogile gore go ruta ka tshegofatso le gore go dirwa jang go a lebalesega mo dikerekeng tse dintsi, bakeresete bangwe ba ke tleng ke bue le bone ga ba itse sepe ka tshegofatso e. Go segofatsa tiro yame e setse ele selo modiro, hela le go segofatsa ba bangwe. Ke eme ka tsholofelo go bona maungo mo bathong, mo go tse ke di segofatsang go tsamaelana le lefoko la Modimo ka leina la Morena Jesu.

Go Segofatsa Motse

Ke akantse kereke hano, kana makgotla mangwe fela-go segofatsa motse o ba direlang mo go yone.

Batho ba motse wa …………… re le segofatsa ka leina la ga Jesu go itse Modimo, go itse botlhokwa jwa gagwe mo matshelong a lona, le go itse ditshegofatso tsa gagwe mo go mongwe mongwe wa lona mo malapeng a lona le mo diemong tsotlhe tsa matshelo a lona.

Re segofatsa ntlo nngwe le nngwe mo Motseng wa …………… Re segofatsa manyalo gape re segofatsa kamano fa gare ga malapa le mo dikokomangeng tse di tla tlang. Re segofatsa botsogo le dikhumo tsa lona. Re segofatsa tiro ya diatla tsa lona. Re segofatsa kwebo e lo ka tswang lo le mo go yone. A di atlege.

Re rapelela ba ba mo sekolong sa lona, re ba segofatsa go ithuta le go tlhaloganya se ba se rutiwang. A ba gole mo botlhaleng, le go tlhaloganya se ba se rutiwang. A ba gole mo botlhaleng, mo tlhaloganyong le mo mmeleng mme ba ratiwe ke Modimo le batho. Re segofatsa barutabana mme re rapela gore sekolo e nne lefolo le le sireletsegileng mo go bone, ko tumelo mo Modimong e ka rutwang.

Re bua le dipelo tsa batho botlhe mo motseng o. Re ba segofatsa gore ba phuthuloge ka go bua ka mowa oo boitshepo mme ebile ba reetse lentswe la Modimo. Re ba segofatsa ka tshologelo ya selegodimo e re e itemogetseng mo kerekeng ya ……………

Tota, tshegofatso ya mofuta o e tshwanetse ya amanngwa le motse mongwe o o rileng. Fa ele motse wa temo thuo, o tshwanetse go sefofatsa lefatshe le leruo, fa ele motse o tlhoko la ditiro e ileng magoletsa, jalo segofatsa dikgwebo tse di teng go tlhama dirtiro mo motseng yoo. Lebaganya tshegofatso ko bathong ba ba tlhokang o seka wa tshwenyega ka gore a e ba tshwanetse kana jang. Batho ba tla ikutlwela mo dipelong tsa bone kwa e tswang teng.

Go Segofatsa Lefatshe

Mo lokwalong la Genesise, re bona Modimo a segofatsa lesika la motho, a ba fa tetla mo lefatsheng le mo go sengwe le sengwe se tshelang, gape a ba laola gore ba ntsifale e bile ba ate. Mo e ne e le tshimologo ya kgalalelo ya lesika la motho.

Fa kele kwa Kenya bosheng ke ne ka kopana le mogasi wa efangedi mongwe yo o neng a tsere bana ba ba nnang mo mebileng mme a ba ruta ka tsa temo-thuo. O ne a ntlotlela ka motse mongwe wa mo moseleme o neng a ba boleletse gore lefatshe la bone le hutsitswe, ka gore go ne go sa tswe sepe mo mmung. Tsala yame ya mogasi wa efangedi ya re ba ne ba rapelela lefatshe leo go fitlhela le tswa sengwe. Moo e ne ele masaitseweng a Modimo a supagala go golola tshegofatso.

Ke ntse kele ko Kenya, ke ne ka ya ko dikhutsaneng tse di neng di thusiwa ke kereke ya rona, mme ka segofatsa tshingwana ya bone le dikgomo tsa bone (ke segofaditse maungo a ditlhare tsame ka maduo a nametsang).

Geoff Wiklund o bolela polelo ka kereke ya Bafilipi ba ba segoditseng lefatshe la kereke ngwe mogare ga leuba le le shenneng meno. Lefelo leo ke lone le le netsweng ke pula. Barui ba mabapi batla go gelela metsi go nosetsa raise ya bone go tswa gone go bapa le lefatshe la kereke eo. E ke tsela e nngwe gape e metlholo ya Modimo e diragetseng ka teng go golola tshegofatso.

Go Segofatsa Morena

Le ntswa ke tlogetse se go fitlha ko bofelong, ke ne tshwanetse go bo ke simolotse ka sone. Lebaka la go go baa kwa bofelong ke gore ga e bue ka mofutla kana go bua maikaelelo kana thuso ya Modimo mo go yo mongwe, kgotsa mo sengweng. Ka lobaka lengwe ke kgopolo wa ‘go itumedisa’.

Re Segofatsa Modimo Jang? Tsela e nngwe e supilwe mo go Dipesalema 103:

Segofatsa Modimo wena Moya wame … mme o se lebale ditshegofatso tsa gagwe.

Ditshegofatso tsa Modimo tsa mewa ya rona ke eng? O a itshwarela, O a fodisa, O a tsosolosa, O a tlotlomatsa, o a kgorisa, o a shafatsa…

Ke dira e le tlwaelo go gakologelwa Modimo le go mo leboga ka malatsi otlhe ka se a se dirang mo go nna le ka nna. Ke mo gakologelwa le go lebogela tsotlhe gore ebo ele ene a nkemelang. Mo go a mo segofatsa le nna tota ke a segofala. O ikutlwa jang fa ngwana a go lebogela se o se dirileng kana o se buileng? Go itumedisa pelo ya gago ebile go dira gore o ba direle go feta foo.

Lefoko La Bofelo Gotswa Mo Modimong

Go thata go tlhalosa kafa tshegofatso e fetotseng botshelo jwame ka teng. Mo maitemogelong ame ga gona ope yo o kileng a kgaphela tshegofatso yame letsogo – ke nnile le tshono ya go segofatsa rre mongwe wa mo moseleme. Go itlama go rapelela tshegofatso mo botshelong jwa motho go bula dikgoro … go motlhofo fela jalo. Ke tsela nngwe ee sa tshoseng go tlisa bogosi jwa Modimo mo seemong, mo botshelong jwa motho. Mo go nna, go rapelela tshegofatso go tlisitse sengwe se se botlhokwa mo semoweng same … e kare karolo nngwe e ne e tlhaela mo botshelong jwame jaanong e buetse mannong… – Sandi

TIRAFATSO

- Akanya ka motho yo o go utlwisitseng botlhoko-mo itshwarele fa go tlhokafala, mme jaanon o bo o tswelela pele o ba segofatsa.

- Akanya ka dilo tse o di buang fa o hutsa ba ba bangwe kgotsa go iphutsa wena. Wa go dirang ka seo?

- Ikwalele tshegofatso, molekane wa gago, le bana ba gago.

- Kopana le motho e mongwe mme o bulege go mo naya seporofito. Kopa Modimo go go senolela ka sengwe se se lebaneng le kgothatso ya motho yoo. Simolola ka go bua ka kakaretso, sekai, Kea go segofatsa ka leina la Jesu. A mananeo a Modimo le maikaelelo a gagwe ka botshelo ja gago a tswe maduo … mme o eme, o nne le pelotelele. Gakologelwa gore o na le tlhaloganyo ya ga Keresete. Fapaana le mongwe, o letlelela mong ka wena go go segofatsa ka seporofito.

- Mo kerekeng ya gago, ithotloeletse go tshegofatso ya tshwaragano mo therong ya lefoko la Modimo le mo lefelong la gagaokgotsa o segofatse bodiredi jo o setseng o na le jone.

KA FA O KA NNANG MOKERESETSE KA TENG

Bukana e nnye e e kwaletswe Bakeresete. Ke Bakeresete, ga ke reye fela batho ba tshelang matshelo a a siameng. Ke raya batho ba ba ‘tshotsweng sesha’ ka mowa wa Modimo ba rata le go sala Jesu Keresete morago.

Batho ba dirilwe ka dikarolo tse tharo: mowa, pelo le mmele. Karalo ya semoya e diretswe go itse le go bua le Modimo o o boitshepo, yo eleng Mowa. Batho ba diretswe kamano le Modimo, mowa go Mowa. Le fa go ntse jalo, boleo ja setho bo re kagaogantse le Modimo, ga bo go dira leso la mowa wa rona le go latlhegelwa ke kopanao ya rona le Modimo.

Ka lebaka leo, batho ba ikaelela go dira ka mewa ya bone le mebele ya bone fela. Mowa o na le kamego ya dikakanyo, thato le maikutlo. Pheletso ya senama ke go bonagala fela mo lefatsheng: bo pelo tshetlha, boikgogomoso, tlala, dintwa, le go tlhoka kagiso ya nnete le boleng.

Mme Modimo o na le lenaneo la go rekolola sika lo motho. Modimo o rometse Morwa wa one, Jesu, yo le ene eleng Modimo,go tla mo lefatsheng a le mo tshwanong ya motho go tla go re bontsha ka fa Modimo a neng a ntseng ka teng – ‘Fa obonye nna o bonye rara’ – le go tsaya ditlamorago bo emong ja rona tsa maleo a rona. Leso la gagwe le le botlhoko le ne le rulagantswe gotswa tshimologong mme la bonelwa pele ka tlhomamo mo kgolaganoong e kgologolo. O ile a duela tlhwatlhwa mo bo emong ja boleo ja batho. Katlholo ya legodimo ene ya diragadiwa.

Mme Modimo a tsosa Jesu mo lesong. Jesu o ne a solofetsa gore ba ba dumelang mo go Ene le bone ba tlaa tsosiwa le Ene mo lesong gore batle ba nne le ene ka bosakhutling. O re neela Mowa jaanong, ele tiisetso, gore re tle re mo itse re tsamaye le ene ele kgakololo mo matshelong a rona jaaka re tshela mo lefatsheng.

Jaanong foo re na le boleng ja thero ya lefoko la ga Jesu Keresete. Fa o lemoga a bo o bolela maleo a gago, fa o dumela gore Jesu o tsere kotlhao ya gago mo boemeong ja gago ko mokgorong mme gore gape o tsositswe mo baswing, jaanong tshiamo ya gagwe e tlaa bonwa mo go wena. Modimo o tlaa romela Mowa wa gagwe o o Boitshepo go nonotsha semowa sa lona – gore go raya eng go tsalwa sesha – mme o tlaa simolola go itse go buisana le Modimo mo go tseneletseng – ele lone lebaka la gore ke eng a go bopile! Fa mmele wa gagao wa senama o swa, keresete o tlaa go tsosa mme a go neele boshelo jo bo galalelang bo sa senyege ka gope. A mafoko a mantle!

Fa o santle o tsweletse mo lefatsheng le, Moya o o Boitshepo (yo gape eleng Modimo) o tlaa bereka mo go wena (go go phepafatsa gore o nne le boitshwaro jo bo tshwanang le jag a Jesu) gape le ka wena (gore o nne Tshegofatso mo go bab bangwe).

Ba ba sa ikgetheleng se Jesu a se dueletseng ba tla ya katlholong le ditlamorago tsa yone tsotlhe. Ga o batle seo.

Fa no ke Thapelo e o ka e rapelang. Fa o e rapela ka pelo yotlhe ya gago o tlaa tsholwa sesha.

Morena Modimo yo o kwa legodimong, ke tla go Wena ka leina la ga Jesu. Ke dumela fa pele ga Gago gore ke moleofi. (Bolela maleo otlhe a gago) Tota ke ikotlhaela maleo ame le botshelo jo ke bo tshedileng ntle le wena mme gotlhe mo ke go kopang ke boitshwarelo ja dibe.

Ke dumela fa morwao yo o esi, Jesu Keresete, a tsholotse madi a gagwe mo sefapanong mme a swela maleo ame, mme jaanong ke eletsa go fetoga go tswa mo boleong jame.

O buile mo baebeleng (Baroma 10:9) gore: fa o bolela ka molomo wa gago fa Jesu e le Morena, mme o dumela pelong ya gago fa Modimo o mo tsositse mo losong, o tlaa bolokwa.

Gone jaanong ke bolela gore Jesu ke Morena wa moya wame. Ke dumela gore Modimo o tsositse Jesu mo lesong. Ka nako ena ke amogela Jesu Keresete jaaka Morena le Mmoloki wame, go ya ka fa lefokong la gagwe, gone jaana ke bolokesegile. Ke a leboga, Morena, ka lorato le le kalokalo le o nthatileng ka lone gore o bo o eletse go swa boemong jame. O nkgakgamaditse,Jesu, ke a go rata.

Janong ke kopa gore o nthuse ka Mowa wa gago o o boitshepo gore ke nne motho yo o neng o ikaeletseng gore ke nne ene go tswa mo tshimologong ya nako. Nketelele pele gore ke nne le badumedi le kereke ya boikghethelo ja gago gore ke tle ke gole mogo Wena. Ka leina la ga Jesu, amen.

Ke lebogela gore o bo o badile bukana e. Nka rata go amogela mapaki a ka fa Tshegofatso e fetotseng botshelo ja gago ka teng, kgotsa matshelo a ba o setseng o ba segofaditse. Ke kopa o bue le nna ko:

richard.brunton134@gmail.com

Table of Contents

Peopele

Ketapele

Tshedimoso

Nonofo Ya Go Bua Ga Rona

Go Tswa Mogo Bueng Molemo Go Ya Ko Tshegofatsong: Pitso Ya Rona

Tshegofatso Ya Sekeresete Ke Eng?

Taolo Ya Rona Ya Semoya

Dingwe Tsa Ditshetlana Tsa Botlhokwa

Dira Molomo O Phepa Tsela Ya Go Tshela

Botsa Moya o o Boitshepo Gore O Ka Bua Eng

Go Segofatsa Mo Go Pharologanyo Le Borapeledi

O Seka Wa Atlhola

Sekai Sa Go Tshwantsha

Diemo Tse Di Farologaneng Tse Re Ka Lebaganag Le Tsone

Go Segofatsa Ba Ba Go Gobololang Kgotsa Ba Ba Go Hutsang

Go Segofatsa Ba Ba Go Utlwisitseng Botlhoko Kgotsa Ba Go Kgaphetse Ntle

Go Segofatsa Ba Ba Go Galefisitseng

Tshegofatso, Boemong Jwa Go Iphutsa

Temogo Le Go Robaka Diphutso

Tshegofatso Ya Molomo Wa Mongwe

Go Segofatso Tlhaloganyo Ya Mongwe

Go Segofatso Mmele Wa Rona

Go Segofatsa Motse Wa Gago, Lenyalo Le Bana

Tshegogofatso Ya Ga Ntate

Go Segofatsa Ba Bangwe Ka Go Golola Seporofeto

Go Segofatsa Kwa Tirong

Go Segofatsa Motse

Go Segofatsa Lefatshe

Go Segofatsa Morena

Lefoko La Bofelo Gotswa Mo Modimong

Tirafatso

Ka Fa O Ka Nnang Mokeresetse Ka Teng